### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 26. maj 2021.

### Resumé

I budgetforliget 2020-2023 fik Sociale Forhold og Beskæftigelse ansvaret for at udarbejde en handleplan for sikringen af den fremtidige balance på det specialiserede socialområde. Baggrunden herfor var dels Byrådets prioritering af et budgetløft på 69 mio. kr. til socialområdet og dels de strukturelle udfordringer på det specialiserede socialområde, der forventes at øge det økonomiske pres fremover.

Sociale Forhold og Beskæftigelse har med baggrund i en bred inddragelsesproces i efteråret 2020 udarbejdet den Sociale Bæredygtighedsplan (se Bilag 1, og Bilag 2 for kort version), som en strategi for at styrke socialområdet.

Planen er bygget op om fem temaer, der særligt tegner fremtiden for det specialiserede socialområde. Planen har særligt fokus på, at det er de forebyggende indsatser, som skal udvides og styrkes fremadrettet, samt at samarbejdet med det almene område, civilsamfundet, frivillige og byens virksomheder skal intensiveres.

Forligspartierne bag Budget 2020 har med afsæt i planen besluttet at investere 25 millioner kroner til 13 initiativer i planen (se bilag 3), der kan have gavn af et engangstilskud til opstart.

Forligspartierne er samtidig enige i, at udfordringerne på det specialiserede socialområde ikke alene løses ved initiativerne i den Sociale Bæredygtighedsplan, men at der også fremadrettet er behov for, at socialområdet styrkes gennem både nationale og lokale prioriteringer.

### Indstilling

Det indstilles:

At 1) Byrådet tiltræder anvendelsen af de 25 mio. kr.

At 2) Byrådet tager det samlede katalog med initiativer til efterretning som grundlag for det videre arbejde med at opnå økonomisk og social bæredygtighed på det specialiserede socialområde.

### Sagens forløb

28-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-05-2021 Magistraten

Fremsendes til [adresse] med bemærkning, at Magistraten i mødet den 3. maj 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 8. april 2021.

Der var ros til en gennemarbejdet plan, selvom alle udfordringer ikke er løst.

Ester Toft og Lene Nørgaard tog forbehold med hensyn til forudsat overgang til digital bostøtte og den fortsatte nedgang i antal herbergspladser.

 12-05-2021 [adresse]
Sagens behandling blev udsat  i byrådets møde den 12. maj 2021.
 26-05-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 26. maj 2021.